[pic] | COMISIA COMUNITĂŢILOR EUROPENE |

Bruxelles, 18.9.2008

COM(2008) 548 final

2006/0304 (COD)

AVIZ AL COMISIEI în temeiul articolului 251 alineatul (2) paragraful al treilea litera (c) din Tratatul CE, cu privire la amendamentele Parlamentului European la poziția comună a Consiliului privind propunerea de

DIRECTIVĂ A PARLAMENTULUI EUROPEAN ȘI A CONSILIULUI de modificare a Directivei 2003/87/CE pentru a include activitățile de aviație în sistemul de comercializare a cotelor de emisie de gaze cu efect de seră în cadrul Comunității

DE MODIFICARE A PROPUNERII COMISIEI în temeiul articolului 250 alineatul (2) din Tratatul CE

2006/0304 (COD)

AVIZ AL COMISIEI în temeiul articolului 251 alineatul (2) paragraful al treilea litera (c) din Tratatul CE, cu privire la amendamentele Parlamentului European la poziția comună a Consiliului privind propunerea de

DIRECTIVĂ A PARLAMENTULUI EUROPEAN ȘI A CONSILIULUI de modificare a Directivei 2003/87/CE pentru a include activitățile de aviație în sistemul de comercializare a cotelor de emisie de gaze cu efect de seră în cadrul Comunității

(Text cu relevanță pentru SEE)

1. CONTEXT

Procedură

La 20 decembrie 2006, Comisia a prezentat Parlamentului European și Consiliului o propunere de directivă destinată să includă aviația în sistemul UE de comercializare a cotelor de emisie, în vederea adoptării prin procedura de codecizie prevăzută la articolul 251 din Tratatul CE.

Comitetul Economic și Social European și-a dat avizul la 31 mai 2007.

Comitetul Regiunilor și-a dat avizul la 10 octombrie 2007.

Parlamentul European a adoptat o poziție în primă lectură la 13 noiembrie 2007.

Consiliul a adoptat poziția comună la 18 aprilie 2008.

Parlamentul European a adoptat o poziție în a doua lectură la 8 iulie 2008.

2. Obiectivul propunerii Comisiei

Obiectivul propunerii Comisiei este de a aborda impactul din ce în ce mai mare al schimbărilor climatice care poate fi atribuit aviației, prin includerea acesteia în sistemul comunitar de comercializare a emisiilor. Obiectivul face parte dintr-o abordare globală vizând reducerea impactului schimbărilor climatice provocat de aviație, stabilită în documentul COM(2005) 459 final din 27 septembrie 2005.

3. OBSERVA Ț IILE COMISIEI

3.1 Generalită ți

În cadrul sesiunii plenare din 8 iulie 2008, Parlamentul European a adoptat un pachet de compromis cuprinzând 30 de amendamente, care fusese convenit cu Consiliul în vederea unui acord după a doua lectură.

Respectivele amendamente privesc în principal:

- cantitatea totală de cote care urmează să fie alocate sectorului aviației

- procentul de cote care urmează să fie scoase la licitație;

- utilizarea veniturilor obținute în urma licitării cotelor;

- funcționarea rezervei speciale destinate operatorilor de aeronave în dezvoltare rapidă;

- calendarul și conținutul revizuirii dispozițiilor directivei, precum și

- excluderea din sistem, inclusiv scutirea de minimis .

Comisia acceptă toate amendamentele în cauză, deoarece acestea sunt în conformitate cu scopul și caracteristicile generale ale propunerii. Comisia ia notă de acordul încheiat între Consiliu și Parlament privind posibilitatea de a spori ponderea cotelor licitate începând cu 2013 în contextul revizuirii ETS, iar poziția Comisiei este expusă în COM(2008)16. Comisia își menține poziția conform căreia procentul cotelor licitate în sectorul aviației ar trebui să fie de 20% în 2013.

3.2 Propunere modificată

În temeiul articolului 250 alineatul (2) din Tratatul CE, Comisia își modifică propunerea în conformitate cu cele menționate anterior.